Document ID: /roh_data/filtered/fineweb-2-filterrobots_roh.jsonl.gz/13558

Per persunas cun impediment da vesida e persunas tschorvas in manual per utilisar il flash player Tar il cuntegn, Accesskey 1 Tar la survista da las rubricas principalas, Accesskey 2
Tar Play RTR purschin nus bleras emissiun durant 30 dis en qualitad da High Definition (HD, 720p). Sche in'emissiun è disponibla en HD, lura mussa Play RTR en la trav da commando dal video in buttun da HD. Cun quest pudais Vus midar sin HD. Remartga: La midada po s'entardar tut tenor la largezza dal spectrum e la performanza dal processur.
Emissiuns che RTR n'ha betg producì sezza, p.ex. bleras serias u films, na pon ins per regla betg guardar online.
La gronda part da las emissiuns che RTR porscha en l'internet stat a disposiziun senza limita da temp e gratuitamain.
Pervi d'ina perdita da datas en l'archiv n'èn actualmain betg tut las emissiuns pli veglias a disposiziun. L'archiv vegn reconstruì pass a pass.
Gea. RTR transmetta l'entir SRF program da televisiun live en l'internet. Vus chattais ils live streams tar Play RTR sut l'opziun "Live".
Vus duvrais ina versiuna actuala dad Adobe Flash Player sin Voss computer u sin Voss apparats mobils d'android. JavaScript na dastga betg esser deactivà.
Per facilitar l'access al Player cun apparats mobils sco l'iPhone u l'iPad offrin nus in Player sin basa da html5. Qua na duvrais Vus nagina software supplementara.
Probablamain avais Vus deactivà JavaScript u utilisais ina versiun pli veglia dad Adobe Flash Player. Activai JavaScript en Voss navigatur ed installai la pli nova versiun da Flash Player sin Voss computer..
La qualitad dals videos pli vegls na tanscha mintgatant betg per in maletg optimal.
Gea. Il RTR Player porscha mintgamai la meglra qualitad da video/audio per il volumen da datas transferibel existent.
Uschespert ch'in video exista en qualitad HD, pon ins activar resp. deactivar quella cun il buttun HD. La midada sin la qualitad HD po durar in pèr secundas. Per il giudiment cumplain As recumandain nus dad engrondir il player cun il buttun correspundent resp. da guardar il video cun maletg grond.
A radund 40% da l’atgna producziun da la SSR vegn agiuntà suttitels, per ch’ins possia era senza tun chapir quai che vegn ditg e quai che tuna durant il maletg. Sin Play RTR pon ils suttitels (ST) vegnir activads e deactivads cun il buttun ST en la trav d’utensils dal player. ST datti per emissiuns dapi il favrer 2014. Cun resguardar in tempo da leger da 15 segns pro secunda, pon ils STs vegnir mussads en furma reducida. Tar emissiuns live poi dar in retard da fin 3 secundas, perquai ch’ils STs vegnan fatgs cun reconuschientscha vocala. Il pledader e las persunas che communicheschan ina cun l’autra vegnan inditgadas cun differentas colurs. Texts d’infurmaziun èn visualisads blau sin funs mellen. En il modus da l’entir maletg vegnan ils STs engrondids en relaziun cun l’autezza dal visur.
Cunquai ch'i dat fitg bleras versiuns da navigaturs, poi esser ch'i dat en tschertins sbagls da preschentaziun.
Il RTR Player è perquai optimà per ils navigaturs ils pli frequents. Utilisai ils suandants navigaturs per ina visualisaziun optimala:
Sche Vus avais installà in navigatur pli vegl, As recumandain nus d'actualisar quel.
Da princip pudais Vus guardar ils videos e tadlar ils audios da Play RTR sin blers apparats mobils. Da preschent na stat dentant a disposiziun nagina versiun optimada spezialmain per apparats mobils.
Per entginas emissiuns po RTR acquistar dretgs per online mo a temp limità. Quai è savens il cas tar serias ubain documentaziuns. Perquai poi dar che singulas contribuziuns ubain emissiuns na pon betg pli vegnir mussadas suenter in tschert temp.
Per intginas contribuziuns na po RTR acquistar nagins dretgs online. Quai è savens il cas tar rapports da sport. Perquai poi capitar che singulas contribuziuns en emissiuns da sport u da novitads na pon betg vegnir mussadas.
Per motivs giuridics è la publicaziun da tschertas emissiuns limitada a 7 dis. Per regla sa tracti da producziuns da terzs, per las qualas ils dretgs online èn limitads temporalmain.
Per tschertas emissiuns po RTR cumprar ils dretgs online mo per la Svizra. Quai è savens il cas tar emissiuns da sport. A maun da l'adressa IP dal computer, cun il qual Vus essas collià cun l'internet, pon ins vesair en tge pajais che Vus essas. Il player da video As dat lura l'indicaziun ch'il video è disponibel mo en Svizra.
Per motivs da protecziun da la giuventetgna stattan tscherts videos a disposiziun mo tranter las 23.00 e las 05.00. I sa tracta da cuntegns che vegnan mussads er a la televisiun pir la saira tard.
Cun questa funcziun pudais Vus integrar il video resp. copiar la colliaziun sin il video en Vossa atgna pagina-web u en Voss agen blog. Per implementar stuais Vus mo marcar, tagliar or ed integrar il code inditgà en il lieu giavischà da Vossa pagina. Il video vegn lura preschentà directamain là.
Resguardai p.pl. che l'integraziun d'in video è permessa unicamain per intents nuncommerzials.
Gea. Utilisai ils buttuns da cundivider plazzads directamain sut il player da videos e tscherni la plattafurma giavischada.
Vus pudais engrondir u empitschnir las indicaziuns da la grondezza. Endatai simplamain la largezza u l'autezza giavischada en ils champs respectivs. Resguardai p.pl. che l'engrondiment dal player da video ha influenzas sin la qualitad dal video. Cun empitschnir il video na duessas Vus betg sutpassar la largezza da 450px, perquai che Vus na pudais uschiglio betg pli utilisar da maniera optimala ils cumonds dal player.
Per intgins videos pudain nus offrir a Vus il download d'ina datoteca da video MPEG 4. Per motivs giuridics na pudain nus dentant betg permetter da telechargiar tut ils videos.
Resguardai p.pl. ch'il download d'in video è permess unicamain per intents nuncommerzials.
Cliccai sin la colliaziun «Trametter» ch'è integrada sut il player da video, ed è marcada cun ina busta. Empleni lura tut ils champs en il formular e decidai, sche la persuna duai guardar l'entir video u mo ina scena definida.
Suenter che Vus avais cliccà sin «Trametter il video», retschaiva il destinatur in e-mail cun la colliaziun per quest video cun il punct da partenza giavischà.
Gea. Uschespert che Vus avais cliccà sin il player, As stattan a disposiziun per navigar ils suandants cumonds curts:
Gea. Utilisai ils suandants cumonds curts:
Ils videos dals ultims 30 dis èn da princip disponibels fitg svelt e na duessan avair nagins problems da chargiar. Ils videos pli vegls vegnan memorisads en in auter lieu; quatras poi durar in pau pli ditg fin ch'els vegnan visualisads.
I po esser ch'i dat differents disturbis cun guardar in video u tadlar in audio, ils quals stattan en connex cun la tecnologia da streaming ed ils providers d'internet. Il motiv principal è il midament normal e dinamic dal volumen da datas transferibel. Il player examinescha cuntinuandamain ils volumens da datas transferibels che stattan a disposiziun ed adattescha la qualitad da streaming. Squass u disturbis sumegliants pon inditgar in tal midament.
Vus pudais midar quai cun activar l'uschenumnada "acceleraziun da la hardware" dal Flash Player (clic cun la tasta dretga sin il Player -> Configurar… -> Activar l'acceleraziun da la hardware).